શીર્ષક: વાજપેયી સાથે 'અટલ' રાજનીતિજ્ઞ, કવિ તથા એક યુગનો અંત\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કાશ્મીર બાબતે વધતી તંગદિલી અને ભારતીય તથા પાકિસ્તાની લશ્કરી દળો વચ્ચેના લાંબા ઘર્ષણને લીધે ચિંતામાં વધારો થયો હતો. 

વાજપેયી વડા પ્રધાન પદે રહ્યા ત્યાં સુધી વિવિધ પક્ષોના તેમના ગઠબંધનને એકજૂટ રાખવા સંઘર્ષરત રહ્યા હતા અને ભારતનાં હિતનું રક્ષણ આક્રમકતાપૂર્વક કરતા નેતા તરીકે પ્રતિષ્ઠા પણ પામ્યા હતા. 

હું નિશબ્દ છું, શૂન્ય હું છું પરંતુ ભાવનાઓનું ઘોડાપૂર ઉમટી રહ્યું છે : નરેન્દ્ર મોદી

Twitter કન્ટેન્ટ પૂર્ણ, 1

યુવાનીમાં ઊભરતા તારક

અટલ બિહારી વાજપેયીનો જન્મ મધ્ય પ્રદેશના ગ્વાલિયરમાં 1924ની 25 ડિસેમ્બરે થયો હતો. 

તેમણે રાજકારણનો અભ્યાસ કર્યો હતો અને ત્યારબાદ પત્રકાર તથા સામાજિક કાર્યકર બન્યા. 

તેમણે અંગ્રેજ શાસકો વિરુદ્ધની 'ભારત છોડો' ચળવળમાં પણ સક્રિય રીતે ભાગ લીધો હતો. 

દેશને સ્વાતંત્ર્ય મળ્યા પછી તેઓ હિંદુ રાષ્ટ્રવાદી પક્ષ ભારતીય જનસંઘ (બીજેએસ)ના નેતા શ્યામાપ્રસાદ મુખરજીના નજીકના સાથી બન્યા હતા. 

1957માં તેમને સંસદસભ્ય તરીકે ચૂંટી કાઢવામાં આવ્યા હતા અને યુવાન હોવા છતાં તેમને ઊભરતા તારક ગણવામાં આવતા હતા. 

તમે આ વાંચ્યું કે નહીં?

ઇંદિરા ગાંધીની કોંગ્રેસ સરકારે 1975-77 દરમ્યાન લાદેલી કથિત 'કટોકટી' વખતે બીજેએસના અન્ય કાર્યકરોની માફક વાજપેયીને પણ અટકાયતમાં લેવામાં આવ્યા હતા. 

એ પછીની ચૂંટણીમાં જનતા પાર્ટીનો વિજય થયો હતો અને જનતા પાર્ટીની રચના માટે બીજેએસએ સંખ્યાબંધ રાજકીય જૂથો સાથે હાથ મિલાવ્યા હતા. 

મોરારજી દેસાઈની સરકારમાં વાજપેયીને વિદેશ પ્રધાન બનાવવામાં આવ્યા હતા. 

એ વખતે 1979માં તેમણે ચીનની ઐતિહાસિક મુલાકાત લીધી હતી અને પાકિસ્તાન સાથેના સંબંધ સુધારવાના પ્રયાસ પણ કર્યા હતા. 

1979માં જ તેમણે રાજીનામું આપ્યું હતું અને 1980માં જનતા પાર્ટીએ સત્તા ગુમાવી હતી. 

એ પછી અન્ય નેતાઓ સાથે મળીને વાજપેયીએ ભારતીય જનતા પક્ષ (ભાજપ)ની સ્થાપના કરી હતી અને તેના સૌપ્રથમ પ્રમુખ બન્યા હતા. 

13 દિવસમાં રાજીનામું

અમૃતસરના સુવર્ણ મંદિરમાં અડિંગો જમાવીને બેઠેલા શીખ ઉગ્રવાદીઓ સામે ઇંદિરા ગાંધીએ કરેલી કાર્યવાહીને ચુસ્ત હિંદુ સંગઠન ભાજપે ટેકો આપ્યો હતો. 

જોકે, ઇંદિરા ગાંધીની એમના શીખ અંગરક્ષકોએ હત્યા કરી એ પછીની શીખ વિરોધી હિંસાને વાજપેયીએ આકરા શબ્દોમાં વખોડી કાઢી હતી. 

1980ના સમગ્ર દાયકા દરમિયાન નવા ચુસ્ત હિંદુત્વવાદી કાર્યકરો ભાજપ ભણી આકર્ષાયા હતા. એ પૈકીના ઘણાએ ડિસેમ્બર-1992માં મુસ્લિમો સાથેની અથડામણમાં ભાગ લીધો હતો....